-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

4.1 สายธุรกิจและผลิตภัณฑ์

1.  ธุรกิจเบเกอรี่ค้าส่ง (Wholesale)

  เป็นลักษณะธุรกิจที่ผลิตและจำหน่ายผลิตภัณฑ์เบเกอรี่ในลักษณะค้าส่ง ภายใต้เครื่องหมายการค้า

”ฟาร์มเฮ้าส์” โดยการจัดส่งสินค้าวางจำหน่ายให้กับช่องทาง / ร้านค้าต่างๆ โดยกลุ่มลูกค้าหลัก
คือ ร้านค้าประเภท Modern Trade และ ร้านค้าประเภท Traditional Trade ได้แก่

  คอนวีเนี่ยนสโตร์ เช่น 7-eleven , แฟมิลี่มาร์ท , 108 Shop เป็นต้น

  ร้านค้าในปั๊มน้ำมันต่างๆ เช่น จิฟฟี่ , สตาร์มาร์ท , ไทเกอร์มาร์ท , ใบจาก เป็นต้น

  ซุปเปอร์มาร์เก็ตต่างๆ เช่น เดอะมอลล์ , ท็อปส์ , ฟู้ดแลนด์ เป็นต้น

  ไฮเปอร์มาร์เก็ต เช่น เทสโก้ โลตัส , บิ๊กซี และคาร์ฟูร์

  ดิสเคาน์สโตร์ เช่น แม็คโคร

  ร้านค้าปลีกแบบดั้งเดิม ได้แก่ ร้านค้าเล็กที่มีอยู่ทั่วไป รวมถึงร้านค้าในโรงเรียน , โรงงาน
  และร้านสวัสดิการในสถานที่ราชการต่างๆ

ผลิตภัณฑ์ที่จำหน่ายในธุรกิจเบเกอรี่ค้าส่ง (Wholesale) ได้แก่

1.1 ขนมปังชนิดแผ่น ( Sliced Bread )

เป็นผลิตภัณฑ์แรกที่บริษัทเริ่มผลิตและจัดจำหน่าย
ถือว่าเป็นผลิตภัณฑ์ที่สร้างการรับรู้ในแบรนด์ฟาร์มเฮ้าส์ให้กับผู้บริโภคได้มากที่สุดตั้งแต่อดีตจนถึงปัจจุบัน
ประกอบกับเป็นผลิตภัณฑ์หลักในการสร้างรายได้ให้กับบริษัท
ด้วยลักษณะผลิตภัณฑ์ที่สามารถสร้างความหลากหลายในการบริโภคได้ เหมาะสมกับทุกเพศทุกวัย
อีกทั้งยังเป็นผลิตภัณฑ์ที่เหมาะสำหรับทุกคนในครอบครัว
สำหรับกลุ่มผลิตภัณฑ์ขนมปังชนิดแผ่นจากเดิมที่มีเพียงขนมปังชนิดแผ่นธรรมดา
บริษัทได้พัฒนาและเพิ่มความหลากหลายทั้งชนิด และขนาดสินค้ามากขึ้น ดังนี้

  (1) ขนมปังแผ่นขาว (White Bread)

  เป็นกลุ่มขนมปังชนิดแผ่นที่มีลักษณะเป็นเนื้อขนมปังขาว และผสมวิตามิน
  เป็นชนิดสินค้าที่เหมาะสำหรับทุกเพศ

ทุกวัย และสามารถนำไปประกอบอาหารต่างๆ ได้หลากหลาย ได้ทุกเวลา ชนิดสินค้าในกลุ่มนี้ ได้แก่
ขนมปังชนิดแผ่นน้ำหนัก 480 กรัม ขนมปังชนิดแผ่นน้ำหนัก 240 กรัม ขนมปังผสมวิตามิน 240 กรัม
และขนมปังตัดขอบ 220 กรัม รวมทั้งสิ้น 4 รายการ นอกจากนี้ยังมีการปรับบรรจุภัณฑ์ ลวดลาย
พร้อมรายละเอียดของข้อมูลบนบรรจุภัณฑ์ให้เป็นปัจจุบัน และทันสมัยยิ่งขึ้น

  (2) ขนมปังแผ่นธัญพืช (Grain Bread)

เป็นกลุ่มขนมปังชนิดแผ่นที่มีเมล็ดธัญพืชต่างๆ เป็นส่วนประกอบเพิ่มมากขึ้น
เพื่อเพิ่มคุณค่าทางโภชนาการ
สอดคล้องกับแนวทางการดำเนินชีวิตของคนไทยที่หันมาให้ความสนใจในสุขภาพกันมากขึ้น
โดยเฉพาะการเลือกสรรอาหารที่มีประโยชน์ในการบริโภค ชนิดสินค้าในกลุ่มนี้มีจำหน่าย ได้แก่
ขนมปังโฮลวีตน้ำหนัก 500 กรัม และขนมปังโฮลวีตน้ำหนัก 250 กรัม และในปีที่ผ่านมาทางบริษัทฯ
ได้เพิ่มขนมปังโฮลวีตชนิดเนื้อละเอียด (Fine Whole Wheat) ขนาดน้ำหนัก 250 กรัม
สำหรับเด็กและกลุ่มลูกค้าที่ใส่ใจสุขภาพ แต่ไม่ชอบลักษณะเนื้อขนมปังโฮลวีตสูตรเดิม
ทำให้สามารถรับประทานขนมปัง โฮลวีตได้ง่ายขึ้น

นอกจากนี้บริษัท ยังได้ทำสัญญา Licensing Agreement กับ Roman Meal Company
ซึ่งเป็นบริษัทที่ผลิตและจำหน่ายส่วนผสมในการผลิตขนมปัง และ
เบเกอรี่ในประเทศสหรัฐอเมริกามากว่า 80 ปี
และถือได้ว่ามีความเชี่ยวชาญพิเศษในการผลิตเบเกอรี่ที่มีธัญพืชเป็นส่วนประกอบ ซึ่งบริษัทได้รับสูตร
และวิธีการผลิตสินค้าที่ใช้ส่วนผสมของ Roman Meal รวมถึงสิทธิในการใช้เครื่องหมายการค้า
Roman Meal แต่เพียงผู้เดียวในประเทศไทย
นั่นนับเป็นหนึ่งในพัฒนาการสินค้าให้มีคุณภาพที่ดีมากขึ้นเพื่อตอบสนองความต้องการของผู้บริโภคอย่างสูงสุด
ประเภทของผลิตภัณฑ์ในกลุ่ม Roman Meal ได้แก่ ขนมปังโฮลวีตผสมธัญพืช น้ำหนัก 250 กรัม
ขนมปังโฮลวีตผสมข้าวโอ๊ตและน้ำผึ้ง น้ำหนัก 250 กรัม

1.2 ขนมปังสำหรับแฮมเบอเกอร์ และ ขนมปังสำหรับฮอทดอก (Hamburger Bun and Hot Dog
Bun)

สินค้าที่จำหน่ายได้แก่ ขนมปังสำหรับแฮมเบอเกอร์ และขนมปังสำหรับฮอทดอก
เป็นผลิตภัณฑ์ที่สามารถนำไปทำเมนูอาหารต่างๆ ได้หลากหลาย เช่น แฮมเบอเกอร์ไส้ต่างๆ
หรือฮอทดอกไส้ต่างๆ เป็นต้น

1.3 ขนมปังพร้อมทาน (Snack Bread)

เป็นผลิตภัณฑ์เบเกอรี่ในรูปแบบพร้อมทาน บรรจุในซองเดี่ยว พอดีกับการรับประทานครั้งเดียว
ซึ่งเหมาะกับวิถีชีวิตของผู้บริโภคในสังคมเมืองที่มีความรีบเร่ง ต้องการความสะดวก รวดเร็ว
พกพาและรับประทานได้ทุกที่ ทุกเวลา ผลิตภัณฑ์มีความหลากหลายชนิด หลากหลายรสชาติ
เหมาะกับทุกกลุ่มเป้าหมาย ทั้งนักเรียน นักศึกษา วัยทำงาน และทุกๆ คน ผลิตภัณฑ์ในกลุ่มนี้ ได้แก่
ขนมปังสอดไส้หวานและไส้เนื้อสัตว์ ขนมปังทาหน้า ขนมปังแพ ขนมปังผสมลูกเกด
ขนมปังฮอทดอกสอดไส้หวาน เรนโบว์บัน โดยในปี 2553 มีการแนะนำสินค้าใหม่ คือ
ขนมปังสอดไส้ไก่เทอริยากิขนาด 60 กรัม
และมีการปรับปรุงบรรจุภัณฑ์ในกลุ่มของขนมปังสอดไส้เนื้อสัตว์ขนาด 60 กรัม
และขนมปังสอดไส้ขนาด 80 กรัม ให้ดูทันสมัยยิ่งขึ้น

และจากการแนะนำเดลี่แซนด์วิช (Daily Sandwich) เป็นแซนด์วิชสำเร็จรูปพร้อมทาน มี 2
รสชาติ คือ หมูหยอง มายองเนส และ ทูน่ามายองเนส โดยออกวางจำหน่ายปลายปี 2552
ให้ความอร่อย สะดวก รวดเร็ว พกพาไปรับประทานได้ทุกที่ทุกเวลา เหมาะสำหรับนักเรียน
นักศึกษา และวัยทำงาน ในราคา 12 บาท เท่านั้น ช่วงต้นปี 2553 บริษัทฯ แนะนำเพิ่ม 1 รสชาติ
ใหม่ คือ รสไก่พิซซ่า และปรับราคาจำหน่ายเป็น 10 บาท ส่งผลให้ได้รับความนิยมอย่างรวดเร็ว

1.4 เค้กพร้อมทาน (Snack Cake)

บริษัท เล็งเห็นถึงช่องว่างทางการตลาดในปัจจุบันที่ยังไม่มีเค้กพร้อมทานยี่ห้อใดที่มีมาตรฐาน
และเป็นที่ยอมรับของตลาด และจากความพร้อมของบริษัท
ประกอบกับความเชี่ยวชาญในการผลิตเค้กจากผู้มีความเชี่ยวชาญ จึงได้พัฒนากลุ่มสินค้า Snack
Cake เพื่อการจำหน่าย กลุ่มผลิตภัณฑ์ Snack Cake ที่บริษัท ผลิตและจำหน่าย ประกอบด้วย
เค้กโรล 6 รสชาติ ได้แก่ เค้กโรลกาแฟ เค้กโรลกลิ่นใบเตย เค้กโรลกลิ่นส้ม
เค้กโรลกลิ่นวานิลลา เค้กโรลรสช็อกโกแลต เค้กโรลรสสตรอเบอร์รี่ โดรายากิ 5 รสชาติ ได้แก่
โดรายากิไส้คัสตาร์ดครีม โดรายากิไส้ช็อกโกแลต โดรายากิไส้ครีมอัลมอนด์ โดรายากิไส้
ช็อกโกแลตชิพ และโดรายากิครีมลูกเกด ซึ่งเป็นรสชาติใหม่วางจำหน่ายในเดือนกุมภาพันธ์ 2553

นอกจากนี้ บริษัทฯ ยังมีผลิตภัณฑ์ใหม่ที่ออกสู่ตลาดในปี 2553 ดังนี้

- มายเค้ก (My Cake) เป็นเค้กพร้อมทาน เนื้อนุ่มละมุน สอดไส้ครีม 2 รสชาติ ได้แก่
เค้กลูกเกด และเค้กรสกาแฟ อัลมอนด์ ราคาจำหน่าย 10 บาท วางจำหน่ายในเดือนเมษายน
2553 ซึ่งเป็นลักษณะเค้กพรีเมี่ยมพร้อมทาน อร่อย มีคุณภาพ มีลักษณะบรรจุภัณฑ์ที่ทันสมัยดูโดดเด่น
แตกต่างจากคู่แข่งทั่วไป

1.5 เบเกอรี่อื่นๆ (Confectionery)

ผลิตภัณฑ์ในกลุ่ม Confectionery ประกอบด้วย ขนมปังกรอบอบเนย คุกกี้ 4 รสชาติ ได้แก่
คุกกี้รสเนยสด คุกกี้รสผลไม้รวม คุกกี้รสกาแฟ คุกกี้รสลูกเกด ฟรุ๊ตพาย 2 รสชาติ ได้แก่
ฟรุ๊ตพายไส้สับปะรด ฟรุ๊ตพายไส้สตรอเบอรี่ ที่ได้รับความนิยมตลอดมา

2. ธุรกิจค้าปลีก (Retail)

เป็นลักษณะการจำหน่ายผลิตภัณฑ์ผ่านร้านค้าปลีกของบริษัท และการจำหน่ายตรงให้กับลูกค้า
ภายใต้เครื่องหมายการค้าของบริษัท ได้แก่

2.1 เดลิย่า (Deliya by Farmhouse)

จากนโยบายของบริษัท ที่ต้องการขยายตัวเข้าสู่ธุรกิจค้าปลีกขนมปังและเบเกอรี่
ซึ่งมีแนวโน้มการขยายตัวมากในอนาคต ประกอบกับประสบการณ์ และ ความน่าเชื่อถือของบริษัท
ในธุรกิจขนมปังและเบเกอรี่ บริษัท จึงได้ดำเนินการเปิดร้าน Deliya by Farmhouse
ซึ่งเป็นการผลิตและจำหน่ายผลิตภัณฑ์ขนมปังและเบเกอรี่โฮมเมดที่สดใหม่ หลากหลายชนิด
อีกทั้งยังจำหน่ายเบเกอรี่ Snack Box รับจัดส่งในกรุงเทพมหานคร และปริมณฑล ณ สิ้นปี 2553
มีทั้งสิ้น 16 สาขา ได้แก่ สยามสแควร์ซอย 7 , โรงเรียนจิตรลดา , ซอย จารุรัตน์ ,
โลตัสคลอง 7 , โลตัสบางพลี , โลตัสลำลูกกา คลอง 2 , โลตัสนวนคร โลตัสบางปู ,
โลตัสศาลายา , โลตัสบางนา , โลตัสซีคอนสแควร์ , โลตัสศรีนครินทร์, โลตัสรัตนาธิเบศร์ ,
โรงงานบางชัน อาคารอาร์เอสทาวเวอร์ รัชดา และ คาร์ฟูร์ พระราม 4

2.2 มาดาม มาร์โก้ (Madame Marco)

โฮมเมดเค้กเนื้อนุ่มสูตรต้นตำรับสไตล์ยุโรปที่ปรุงแต่งรสชาติความอร่อยในทุกขั้นตอน
เริ่มตั้งแต่การคัดเลือกวัตถุดิบที่มีคุณภาพจากทั้งในประเทศ และต่างประเทศ
ผ่านกรรมวิธีการผลิตที่สะอาด พิถีพิถัน และด้วยระบบ Made To Order
ที่เป็นเอกลักษณ์ของเค้กมาดาม มาร์โก้ จึงทำให้เค้กมาดาม มาร์โก้อร่อยสดใหม่ทุกครั้งที่ลูกค้าสั่งซื้อ
พร้อมทั้งบริการจัดส่งฟรีทั้งกรุงเทพฯ และปริมณฑลภายใต้รสชาติยุโรปแท้ๆ จึงทำให้ Madame
Marco เป็น “The European Delight”

ปัจจุบัน มาดาม มาร์โก้ ได้เพิ่มช่องทางการจำหน่ายด้วยการเปิดร้าน มาดามมาร์โก้ช็อปส์ มีทั้งสิ้น
8 สาขา ได้แก่

สยามพารากอน ชั้น G โซน เทคโฮม , ท็อปส์ สาขาเซ็นทรัลลาดพร้าว , เดอะมอลล์งามวงศ์วาน
บริเวณโฮมเฟรชมาร์ท , เดอะมอลล์บางแค บริเวณโฮมเฟรชมาร์ท , เดอะมอลล์บางกะปิ
บริเวณโฮมเฟรชมาร์ท , เดอะมอลล์ 2 รามคำแหง บริเวณ โฮมเฟรชมาร์ท , โลตัสศรีนครินทร์
และ คาร์ฟูร์พระราม 4 บริเวณชั้น 1 ทางลาดเลื่อนขาลง

  เค้กมาดาม มาร์โก้มีการจัดส่งฟรี ทั้งในกรุงเทพมหานคร และ ปริมณฑล
  ซึ่งสามารถสอบถามรายละเอียดได้ที่

Call Center โทร. 0-2326-0200-3

2.3 กู๊ดมอร์นิ่งฟาร์มเฮ้าส์

เป็นการจำหน่ายผลิตภัณฑ์ให้กับผู้แทนขายแซนด์วิช ภายใต้รูปแบบของบริษัท
โดยมีวัตถุประสงค์เพื่อเป็นการสร้างความนิยมในการบริโภคขนมปังในรูปแบบที่หลากหลายแก่ผู้บริโภคทั่วไป
และเพื่อเป็นการส่งเสริมให้บุคคลทั่วไปมีอาชีพ และรายได้เสริม
ซึ่งผู้แทนขายจะซื้อผลิตภัณฑ์ในการทำแซนด์วิชจากบริษัท และทำแซนด์วิชตามที่ผู้บริโภคต้องการ
โดยบริษัท จะคัดเลือกผู้แทนขายจากทำเลที่ตั้งและความพร้อมในการให้บริการ ซึ่งบริษัท
จะให้ความรู้ด้านการขาย มีผู้แทนขายแซนด์วิชกู๊ดมอร์นิ่งฟาร์มเฮ้าส์ ประมาณ 100 ราย

3. Fast food & Catering

เป็นลักษณะผลิตภัณฑ์ที่ผลิตและจำหน่ายตามคำสั่งซื้อของลูกค้า  ซึ่งได้แก่ ร้านฟาสต์ฟู้ดต่างๆ  เช่น 
แมคโดนัลด์ เคเอฟซี  พิซซ่าฮัท เชสเตอร์กริลล์ เอแอนด์ดับบลิว ซานตาเฟ่สเต็ก มอสเบอเกอร์
(จากประเทศญี่ปุ่น) เครือไมเนอร์ ฟู้ดกรุ๊ป ได้แก่ เบอเกอร์คิงส์ ซิสเลอร์ แดรี่ควีน เดอะพิซซ่า
คอมปะนี  เป็นต้น รวมถึงธุรกิจร้านอาหารและร้านกาแฟต่างๆ 
ที่ล้วนเป็นร้านอาหารชื่อดังที่มียอดขายสูงสุดทั่วโลกรวมถึงประเทศไทย

       

3.1 Fastfood & Catering

(1) Fastfood

ผลิตภัณฑ์ที่ทำการผลิตและจำหน่าย ได้แก่ ขนมปังสำหรับแฮมเบอเกอร์ และ
ขนมปังสำหรับฮอทดอกในหลากหลายขนาด ทั้งแบบโรยงาและไม่โรยงา
ซึ่งบริษัทมีการผลิตแบบอัตโนมัติตลอดทั้งกระบวนการผลิต มีความสามารถในการผลิต 36,000
ชิ้นต่อชั่วโมง รวมทั้งผลิตภัณฑ์อื่นๆ เช่น ขนมปังฝรั่งเศส ครัวซองต์ ขนมปังอบกรอบ
และผลิตภัณฑ์ที่มีการพัฒนาขึ้นมาเพื่อตอบสนองลูกค้าปัจจุบันถือได้ว่าบริษัทเป็น Supplier
สินค้าขนมปังรายใหญ่ที่สุดของประเทศ

นอกจากนี้ ยังมี Frozen Dough
เป็นผลิตภัณฑ์ที่บริษัททำการผลิตและจำหน่ายผลิตภัณฑ์โดแช่แข็งหลายชนิด หลายขนาด
ตามคำสั่งซื้อของร้านฟาสต์ฟู้ด
ซึ่งสินค้าตัวนี้บริษัทได้วิจัยและพัฒนามาอย่างต่อเนื่องเพื่อต้องการขยายตลาด ในส่วนนี้ต่อไปในอนาคต

(2) Catering

นอกเหนือจากฟาสต์ฟู้ดต่างๆ แล้ว บริษัทยังได้ขยายการจำหน่ายไปยังกลุ่มร้านอาหาร
ธุรกิจร้านกาแฟต่างๆ ที่ต้องการเบเกอรี่เป็นส่วนหนึ่งของเมนูในร้าน
ซึ่งผลิตภัณฑ์ที่จำหน่ายนอกจากจะเป็นผลิตภัณฑ์ที่บริษัทมีการผลิตและจำหน่ายอยู่ในปัจจุบันอยู่แล้ว
ยังหมายรวมถึงผลิตภัณฑ์ที่บริษัทได้ทำการพัฒนาขึ้นมาเพื่อตอบสนองกลุ่มลูกค้าแต่ละกลุ่มโดยเฉพาะ

3.2 ผลิตภัณฑ์ชุบทอด ( Fried Products)

เป็นกลุ่มผลิตภัณฑ์ที่ใช้ประกอบอาหารประเภทชุบทอด ที่เป็นที่ชื่นชอบของผู้บริโภคชาวไทย ได้แก่
เกล็ดขนมปัง ผลิตจากขนมปังสดใหม่สูตรพิเศษ ขนาดเกล็ดได้มาตรฐาน ไม่ป่นละเอียด สีขาวนวล
สามารถเกาะติดอาหารได้ดี ทำให้อาหารที่ทอดมีสีเหลืองทองน่ารับประทาน อร่อย ไม่อมน้ำมัน
กรอบนานกว่า เหมาะกับการทอดอาหารได้ทั้งเนื้อสัตว์ และผัก

4. ธุรกิจส่งออก

บริษัท ได้ทำการพัฒนาสินค้า เพื่อส่งจำหน่ายไปยังประเทศญี่ปุ่น สำหรับลูกค้าที่เป็น Coffee Shop
Chain และ Pizza Shop ซึ่งมีชื่อเสียงมากในญี่ปุ่น

2.  การตลาดและภาวะการแข่งขัน

  (1) การตลาด

  1.1 ผลิตภัณฑ์ใหม่

  ในปี 2553 บริษัทได้วางจำหน่ายผลิตภัณฑ์ใหม่ 6 รายการ เพื่อเพิ่มทางเลือกให้กับผู้บริโภค
  ได้แก่

1.  ขนมปังโฮลวีตเนื้อละเอียด (Fine Whole Wheat) ขนมปังโฮลวีตเนื้อนุ่ม รับประทานง่าย
    ได้ประโยชน์ เหมาะสำหรับผู้ที่เริ่มหันมารับประทานขนมปังโฮลวีตและผู้ที่รักษาสุขภาพ

2.  เดลี่แซนด์วิชไส้ไก่พิซซ่า (Daily Sandwich) แซนด์วิชขนาดพกพา รสชาติอร่อย
    ขนมปังเนื้อนุ่ม สอดไส้ไก่ปรุงรสด้วยซอสพิซซ่าที่เข้มข้นถึงรสชาติ สะดวก
    สามารถทานได้ทุกที่ทุกเวลา

3.  มายเค้ก (My Cake) เค้กลูกเกด และเค้กรสกาแฟอัลมอนด์

    -   มายเค้กลูกเกด เนื้อเค้กเนียมนุ่ม หอมกลิ่นเนยสด เนื้อเค้กผสมด้วยลูกเกด
        สอดไส้ครีมวนิลลาหอมหวาน

    -   มายเค้กรสกาแฟอัลมอนด์ เนื้อเค้กเนียนนุ่ม หอมกลิ่นกาแฟ สอดไส้ครีมกาแฟผสมด้วย
        อัลมอนด์บดหยาบ

4.  โดรายากิไส้ครีมลูกเกด (Dorayaki) เนื้อแป้งเนียนนุ่ม สอดไส้ครีมลูกเกดหวานอมเปรี้ยว
    เมื่อทานแล้วให้รสชาติที่กลมกล่อมละมุนลิ้น

5.  ขนมปังสอดไส้ไก่ซอสเทอริยากิ ขนาด 60 กรัม
    ขนมปังสอดไส้ไก่ซอสเทอริยากิที่เข้มข้นถึงรสชาติ และได้เนื้อสัมผัสของไก่
    เมื่อทานแล้วได้รสชาติที่อร่อย

1.2 ปรัชญาในการผลิตที่แสวงหาคุณภาพ เพื่อให้ผู้บริโภคได้รับประโยชน์สูงสุด โดยยึดหลักปฏิบัติ 4
ประการ คือ

1.  ใช้วัตถุดิบที่ดี เพื่อให้ได้ผลิตภัณฑ์ที่มีคุณภาพดีที่สุด

2.  พัฒนาผลิตภัณฑ์เพื่อสนองความต้องการทางโภชนาการของคนไทยอย่างไม่หยุดนิ่ง

3.  พัฒนาเทคโนโลยีการผลิต และการจัดการ เพื่อสร้างคุณภาพให้ดียิ่งขึ้นอยู่เสมอ

4.  ยึดถือหลักความปลอดภัย สด สะอาด เพื่อให้ผู้บริโภคได้รับสิ่งที่ดีที่สุด

1.3 ปัจจุบันถือได้ว่าบริษัทเป็นผู้นำอันดับหนึ่งในตลาดขนมปังและเบเกอรี่
ทั้งในด้านเทคโนโลยีในการผลิตที่ถือว่า

ทันสมัยที่สุดในภูมิภาคเอเชียตะวันออกเฉียงใต้ มีศักยภาพการผลิตรวมสูงสุดในประเทศ
รวมทั้งการรักษาคุณภาพและมาตรฐานของสินค้าทุกชิ้น
ตลอดจนความสามารถทางด้านการกระจายสินค้าทั่วภูมิภาคของประเทศได้แบบวันต่อวัน

สำหรับภาวะตลาดโดยทั่วไปที่ส่งผลกระทบต่อบริษัท จะเห็นได้ว่าในส่วนของร้านค้าต่างๆ
ทั้งที่เป็นร้านค้าปลีกสมัยใหม่ ร้านค้าปลีกแบบดั้งเดิม
และกลุ่มร้านอาหารฟาสต์ฟู้ดทั่วไปที่เป็นช่องทางการจำหน่ายของบริษัท ต่างมีการแข่งขันสูง
ทั้งในด้านราคา การจัดรายการส่งเสริมการขายต่างๆ รวมถึงการขยายสาขาให้เพิ่มมากขึ้น
การขยายตัวดังกล่าวจะเอื้อประโยชน์ทางด้านยอดขายของบริษัท และการแข่งขันกันในธุรกิจต่างๆ
นี้เองก็จะเอื้อประโยชน์ต่อผู้บริโภคที่จะได้บริโภคสินค้าที่มีคุณภาพตามมาตรฐาน
หรือสูงกว่ามาตรฐานในราคาที่เหมาะสม และทำให้สามารถครอบคลุมพื้นที่การขยายกว้างขึ้นและถี่ขึ้น

จากความใส่ใจในทุกกระบวนการ ภายใต้ปรัชญาการดำเนินงาน
เพื่อสร้างความมั่นใจให้กับผู้บริโภคในการเลือกซื้อผลิตภัณฑ์ เบเกอรี่ ที่มีความสด ใหม่ สะอาด
มีคุณภาพสูง และได้มาตรฐานอย่างสม่ำเสมอ อาทิเช่น การมีฉลากหีบห่อที่ดี
ที่สามารถรักษาผลิตภัณฑ์ให้มีคุณภาพมาตรฐานสินค้าที่ดีจนถึงมือผู้บริโภค มีความสวยงามโดดเด่น
เป็นที่น่าสนใจต่อผู้บริโภค การแสดงวันหมดอายุเป็นรายแรก การให้ข้อมูลทางโภชนาการบนฉลาก
การให้ความรู้ต่อผู้บริโภคในเรื่องของส่วนผสม
และการนำระบบสารสนเทศที่มีประสิทธิภาพมาใช้ในการบริหารการกระจายสินค้าเพื่อความสดใหม่ของสินค้า

Food Safety บริษัท ให้ความสำคัญในเรื่องคุณภาพและความปลอดภัยของอาหารมาโดยตลอด
ซึ่งสอดคล้องกับนโยบายของรัฐบาลที่ต้องการให้ประเทศไทยเป็นครัวของโลกและเน้นในเรื่องอาหารปลอดภัย
(Food Safety) บริษัทได้รับการรับรองการจัดการสุขลักษณะที่ดีของโรงงานอุตสาหกรรมอาหาร
(GMP) และ การรับรองระบบวิเคราะห์อันตรายและจุดวิกฤตที่ต้องควบคุม (HACCP) จาก
สำนักงานมาตรฐานสินค้าเกษตรและอาหารแห่งชาติ กระทรวงเกษตรและสหกรณ์ และ
สำนักงานคณะกรรมการอาหารและยา กระทรวงสาธารณสุข ในปี 2548 บริษัท เริ่มใช้แป้ง Plain
Flour ซึ่งเป็นแป้งสาลีบริสุทธิ์จากธรรมชาติ ที่ไม่มีสารฟอกขาวมาใช้ในขบวนการผลิตขนมปัง
เพื่อให้ผู้บริโภคได้รับสิ่งที่ดีที่สุด

  -----------------------------------------------------------------------
  ในปี 2553 บริษัทได้รับการคัดเลือกให้เป็น 1 ในบริษัทด้านอาหารเข้ารับ รางวัล อย. Quality
  Award 2010 จากสำนักงานคณะกรรมการอาหารและยา กระทรวงสาธารณสุข
  ซึ่งเป็นรางวัลเพื่อเชิดชูเกียรติผู้ประกอบการผลิตภัณฑ์สุขภาพที่ดำเนินการอย่างมีคุณภาพ
  มีการประกอบการที่ดี รักษาคุณภาพมาตรฐานการผลิต มีจริยธรรม ความรับผิดชอบต่อสังคม
  และมีการดำเนินการอย่างถูกต้องตามกฎหมาย

  -----------------------------------------------------------------------

ในปัจจุบันห้องปฏิบัติการได้รับการรับรองจากกรมวิทยาศาสตร์การแพทย์ กระทรวงสาธารณสุข
โดยมีขอบข่ายของการวิเคราะห์ที่ผ่านการรับรองมาตรฐาน ISO/IEC 17025
พร้อมกันนี้หน่วยงานวิจัยและพัฒนาผลิตภัณฑ์ของบริษัทยังทำหน้าที่เข้าไปตรวจสอบ Supplier
ที่จำหน่ายวัตถุดิบให้กับบริษัท และให้คำแนะนำในเรื่องระบบคุณภาพของสินค้า
ขณะเดียวกันบริษัทก็ถูกตรวจสอบจากลูกค้าของบริษัท โดยเฉพาะร้านฟาสต์ฟู้ด
และร้านสะดวกซื้อรายใหญ่ ๆ ด้วย

ในปี 2553 ทางบริษัทได้รับตราสัญลักษณ์ห้องปฏิบัติการวิเคราะห์ที่ดีจากกรมโรงงานอุตสาหกรรม
(GLP/DIW) และห้องปฏิบัติการวิเคราะห์ที่ได้พัฒนาระบบ ISO/IEC 17025
ซึ่งเป็นโครงการยกระดับห้องปฏิบัติการวิเคราะห์เอกชนที่ขึ้นทะเบียนกับกรมโรงงานอุตสาหกรรม

กิจกรรมทางการตลาด 

บริษัท ได้ตระหนักถึงความสำคัญของกิจกรรมทางการตลาด
ที่นอกเหนือจากการช่วยส่งเสริมยอดขายให้สูงขึ้นแล้ว ยังช่วยดึงดูดกลุ่มเป้าหมายใหม่ๆ
ช่วยขยายฐานผู้บริโภคให้กว้างขวางยิ่งขึ้น รวมทั้งเสริมสร้างการบริโภคอย่างต่อเนื่องในระยะยาว
และที่สำคัญอย่างยิ่งคือ ช่วยสร้างภาพลักษณ์ สร้างคุณค่าของตราผลิตภัณฑ์
รวมถึงการสร้างทัศนคติและความจงรักภักดีของผู้บริโภคต่อตราผลิตภัณฑ์ของบริษัท

ดังนั้น ในปี 2553
บริษัทได้จัดสรรงบประมาณในการจัดกิจกรรมทางการตลาดและการสื่อสารผู้บริโภคอย่างมีประสิทธิภาพอย่างต่อเนื่อง
โดย

1.  ออกภาพยนตร์โฆษณาทางโทรทัศน์ โดยมีการสร้างภาพยนตร์โฆษณาใหม่ถึง 5 ชุด ได้แก่

-   ชุด รับเต็มๆ (30 วินาที/ 15 วินาที) เป็นภาพยนตร์โฆษณาแนะนำผลิตภัณฑ์ใหม่ ได้แก่
    ขนมปังโฮลวีตชนิดเนื้อละเอียด (Fine Whole Wheat)

-   ชุด ตุ๊กตา (15 วินาที) เป็นภาพยนตร์โฆษณาส่งเสริมผลิตภัณฑ์โดรายากิ

-   ชุด Soft (15 วินาที) เป็นภาพยนตร์โฆษณาส่งเสริมผลิตภัณฑ์กลุ่มเค้กพร้อมทาน

-   ชุด เพื่อนสนิท (15 วินาที) เป็นภาพยนตร์โฆษณาส่งเสริมผลิตภัณฑ์กลุ่มขนมปังสอดไส้

-   ชุด กระต่าย (15 วินาที) เป็นภาพยนตร์โฆษณาส่งเสริมผลิตภัณฑ์ในกลุ่มเดลี่แซนด์วิช (Daily
    Sandwich)

ผลการประเมินประสิทธิภาพโฆษณาหลังการออกอากาศ (Advertising post test research)
จำนวน 3 เรื่อง พบว่า 2 ใน 3 เรื่อง ได้แก่ ภาพยนตร์โฆษณาชุดรับเต็มๆ
(ขนมปังโฮลวีตชนิดเนื้อละเอียด) สามารถสร้างการรับรู้ถึงประเภทของสินค้าที่เป็นขนมปังแผ่น
และตรายี่ห้อของฟาร์มเฮ้าส์ได้เป็นอย่างดี โดยมี Total Awareness อยู่ที่ 100%
และยังพบว่าโฆษณาชุดนี้สามารถสื่อได้ดีถึงประโยชน์และสารอาหารที่มีอยู่ในขนมปัง
รวมถึงความนุ่มของขนมปังอีกด้วย
ส่งผลให้เป็นเหตุผลหลักที่ทำให้กลุ่มผู้บริโภคที่ได้รับชมโฆษณามีระดับความสนใจซื้ออยู่ในระดับสูงถึง
98% ส่วนภาพยนตร์โฆษณาที่ได้รับความสนใจอีกเรื่อง ได้แก่ ภาพยนตร์โฆษณาชุดกระต่าย (Daily
Sandwich) พบว่าภาพยนตร์โฆษณาชุดนี้ สร้างการรับรู้ถึงชนิดผลิตภัณฑ์ขนมปังเดลี่แซนด์วิชได้ดี
รวมทั้งยังสามารถสื่อได้ดีถึงการเป็นขนมปังแซนด์วิชที่มีปริมาณไส้เยอะ และเนื้อขนมปังที่ขาว
นุ่มละเอียด ซึ่งเป็นสาเหตุหลักที่ทำให้กลุ่มผู้บริโภคที่ได้รับชมรู้สึกชอบ
และสร้างความรู้สึกสนใจซื้อภายหลังชมภาพยนตร์โฆษณาได้ในระดับที่สูงมากถึง 100%
(อ้างอิงผลการวิจัยจากฝ่ายวางแผน กลยุทธ์และวิจัย (Strategic Planning and Research
Department) บริษัท ฟาร์อีสท์ ดีดีบี จำกัด (มหาชน)
ซึ่งนับเป็นสถิติสูงสุดของงานวิจัยของภาพยนตร์โฆษณาที่บริษัท ฟาร์อีสท์ ดีดีบี จำกัด (มหาชน)
ได้จัดทำ

นอกจากโฆษณาทางโทรทัศน์แล้ว ยังมีสื่อเสริมทางหนังสือพิมพ์ไทยรัฐ, เดลินิวส์ และสื่อวิทยุอีกด้วย
ส่งผลให้ตราฟาร์มเฮ้าส์ มีการรับรู้จากผู้บริโภคสูงสุดถึง 98% (Brand Awareness 98%)

1.2 กิจกรรมส่งเสริมการขายให้ผู้บริโภค (Consumer Promotion activities)
บริษัทได้จัดโปรโมชั่นรายการ “6 ฟรี 1” กับขนมปังแผ่น 480 กรัม และขนมปังโฮลวีต 500 กรัม
ต่อเนื่องจากปี 2552 มาในเดือนมกราคม 2553 และมีการจัดรายการอีกครั้งในเดือนเมษายน –
เดือนมิถุนายน 2553 ได้รับการตอบรับจากผู้บริโภคเป็นอย่างดี

นอกจากนี้ ยังมีโปรโมชั่นลดราคาโดรายากิจาก 10 บาท เหลือ 9 บาท ในช่วงต้นปี

1.3 กิจกรรมออกบูธประชาสัมพันธ์และแจกชิมผลิตภัณฑ์

- มีการแนะนำผลิตภัณฑ์ใหม่ คือ ขนมปังโฮลวีตชนิดเนื้อละเอียด (Fine Whole Wheat)
แก่กลุ่มผู้บริโภคที่งานแสดงสินค้า และตัวอย่างฟรีเพื่อทดลองชิม
พร้อมคู่มือการทำแซนด์วิชจากขนมปังโฮลวีตชนิดเนื้อละเอียดตามซูเปอร์มาร์เก็ตชั้นนำ

  - มีการสาธิตตัดชิมและให้ความรู้
  เกี่ยวกับประโยชน์ของผลิตภัณฑ์ขนมปังโฮลวีตชนิดเนื้อละเอียดในช่องทางจำหน่ายไฮเปอร์มาร์เก็ตและซูเปอร์มาร์เก็ต
  ในช่วงกลางปี และขนมปังโฮลวีตผสมธัญพืช และขนมปังโฮลวีตผสมข้าวโอ๊ตและน้ำผึ้ง
  ในช่วงเทศกาลเจ ซึ่งประสบความสำเร็จอย่างดียิ่ง
  ผู้บริโภคมีความเข้าใจและยอมรับผลิตภัณฑ์เป็น อย่างดี

1.4 กิจกรรมประชาสัมพันธ์ตามโรงเรียน (School Tour)
มีการจัดกิจกรรมการแสดงละครเพลงและเกมส์เกี่ยวกับ “โภชนาการอาหาร 5 หมู่”
พร้อมแจกผลิตภัณฑ์ฟาร์มเฮ้าส์แก่เด็กนักเรียน รวม 100 โรงเรียนทั่วประเทศ
นอกจากจะเป็นการให้ความรู้และความสนุกสนานแล้ว
ยังเป็นการกระตุ้นให้นักเรียนสนใจบริโภคอาหารเช้าและรับประทานอาหารให้ครบ 5 หมู่ด้วย
นอกจากนี้
ยังเป็นการเสริมสร้างภาพลักษณ์ของตราฟาร์มเฮ้าส์ในด้านโภชนาการในกลุ่มเยาวชนอีกด้วย

1.5 กิจกรรมประกวดสูตรแซนด์วิชเยาวชน อายุ 8-12 ปี จัดขึ้น ณ ศูนย์ประชุมแห่งชาติสิริกิติ์
ในช่วงเดือนมิถุนายน 2553 ที่ผ่านมา
เป็นการส่งเสริมให้เยาวชนได้ใช้ความคิดสร้างสรรค์ในการคิดค้นสูตรแซนด์วิชที่มีคุณค่าทางโภชนาการรูปแบบต่างๆ
ซึ่งได้รับความสนใจจากเยาวชนและสื่อมวลชน
โดยมีการประชาสัมพันธ์กิจกรรมผ่านข่าวสังคมธุรกิจทางสถานีโทรทัศน์

ช่อง 7 และข่าวประชาสัมพันธ์ในหนังสือพิมพ์หลายฉบับ

1.6 กิจกรรมออกบูธแสดงสินค้าในงานสหกรุ๊ป แฟร์ ซึ่งจัดขึ้น ณ ศูนย์ประชุมแห่งชาติสิริกิติ์
โดยบริษัทได้ออกบูธแสดงนวัตกรรมใหม่ของผลิตภัณฑ์ฟาร์มเฮ้าส์ และบูธจำหน่ายผลิตภัณฑ์ฟาร์มเฮ้าส์,
เดลิย่า, มาดาม มาร์โก้ และ กู๊ดมอร์นิ่ง ฟาร์มเฮ้าส์ ในช่วงเดือนกรกฎาคม 2553
และได้รับความสนใจเข้าเยี่ยมชมจากลูกค้ารายใหญ่ต่างๆ
รวมถึงผู้บริโภคได้ทดลองชิมและซื้อผลิตภัณฑ์อย่างหนาแน่น

7.  กิจกรรมประกวดการจัดชั้นโชว์สินค้า ในโครงการ “โชว์สวย โชว์เด่น”
    บริษัทได้จัดทำชั้นโชว์ขนาดจัมโบ้ พร้อมวัสดุโฆษณาและตกแต่งชั้น
    เพื่อให้ร้านค้าแบบดั้งเดิมได้จัดวางผลิตภัณฑ์ฟาร์มเฮ้าส์
    พร้อมทั้งมีการประกวดความสวยงามสมบูรณ์ของการจัดชั้นโชว์
    ซึ่งได้รับความร่วมมือเป็นอย่างดีจากร้านค้า ส่งผลให้ตราฟาร์มเฮ้าส์มีความโดดเด่นสะดุดตา

8.  การปรับปรุงภาพลักษณ์บรรจุภัณฑ์ (Improved Packaging Design)
    บริษัทได้มีการปรับปรุงลวดลายของบรรจุภัณฑ์ขนมปังแผ่นทั้งหมดให้ดูทันสมัย สวยงาม
    สะดุดตายิ่งขึ้น รวมทั้งปรับปรุงข้อมูลโภชนาการที่มีประโยชน์ต่อผู้บริโภคมากขึ้น รวมทั้งเปิด
    web site “Sandwich Idea” เพื่อผู้บริโภคสามารถดูสูตรแซนด์วิชต่างๆ

1.9 เพิ่มความแข็งแกร่งให้กับคุณค่าของตราฟาร์มเฮ้าส์ (Farmhouse’s Brand Equity)
จากการวิจัยผู้บริโภคทั่วประเทศในเดือนธันวาคม 2552 โดยบริษัทวิจัย พบว่า
ฟาร์มเฮ้าส์เป็นตราสินค้าอันดับ 1 ในตลาดผลิตภัณฑ์เบเกอรี่
โดยผู้บริโภคทั่วประเทศรู้จักตราฟาร์มเฮ้าส์สูงถึง 98% (Top of mind brand awareness
98%) และผลวิจัยแสดงให้เห็นว่า ฟาร์มเฮ้าส์มีภาพลักษณ์ที่โดดเด่นดีมากในทุกๆด้าน ได้แก่

-   มีนวัตกรรม / มีรสชาติและผลิตภัณฑ์ใหม่สู่ตลาดเสมอ

-   มีการสืบทอดประวัติที่ยาวนาน

-   รสชาติดี

-   มีความสดอยู่เสมอ

-   คุ้มค่าเงิน

-   มีจำหน่ายกว้างขวางทั่วไป

-   มีรสชาติหลากหลายให้เลือก

-   มีบรรจุภัณฑ์ที่ดึงดูดใจ

-   เป็นยี่ห้อที่มีการโฆษณาและประชาสัมพันธ์อยู่เสมอ

ลักษณะลูกค้าและช่องทางการจำหน่าย

ความหลากหลาย ราคาที่เหมาะสมและความสะดวกแก่การบริโภค คือแนวคิดและแนวปฏิบัติของบริษัท
ดังนั้นลูกค้าของบริษัท จึงครอบคลุมผู้บริโภคทุกเพศทุกวัย และทุกสาขาอาชีพ โดยบริษัท
จำแนกลูกค้าออกตามช่องทางการขาย ได้ดังนี้

1. การค้าส่ง

1.1 การจำหน่ายผลิตภัณฑ์ภายใต้เครื่องหมายการค้าของบริษัท

เป็นการจำหน่ายผลิตภัณฑ์ไปยังผู้บริโภคผ่านร้านค้า
ซึ่งร้านค้าจะได้รับส่วนลดของราคาขายปลีกจากบริษัท โดยแยกประเภทร้านค้าออกเป็น 2
ประเภทย่อย คือ

- ร้านค้าปลีกแบบดั้งเดิม (Traditional Trade) หรือร้านขายของชำ
โดยมีลูกค้าประเภทร้านค้าปลีกแบบดั้งเดิม ณ วันที่ 31 ธันวาคม 2553 จำนวน 26,489 ร้าน
ทั้งนี้ผลิตภัณฑ์ที่วางจำหน่ายบางชนิด จะเป็นผลิตภัณฑ์ที่บริษัท
ผลิตให้เฉพาะเพื่อให้มีความแตกต่างจากช่องทางการจำหน่ายอื่นๆ และสอดคล้องกับความต้องการ
และกำลังการซื้อของลูกค้า โดยร้านค้าประเภทนี้จะชำระเงินค่าผลิตภัณฑ์ให้แก่บริษัท
ทันทีที่ได้รับผลิตภัณฑ์

- ร้านค้าปลีกสมัยใหม่ (Modern Trade) มีการบริหารจัดการมาตรฐานและใช้เทคโนโลยีสมัยใหม่
ลงทุนสูง เช่น เซเว่นอีเลฟเว่น แฟมิลี่มาร์ท ร้านค้าสะดวกซื้อในสถานีบริการน้ำมัน
และประเภทดิสเคาน์สโตร์ (Discount Store) เช่น เทสโก้โลตัส คาร์ฟูร์ และบิ๊กซี
รวมไปถึงซูเปอร์มาร์เก็ตต่างๆ ณ วันที่ 31 ธันวาคม 2553 มีจำนวน 9,165 ร้าน

1.2 การจำหน่ายผลิตภัณฑ์ที่ผลิตขึ้นตามคำสั่งของลูกค้า

เป็นการผลิตสินค้าตามคำสั่งที่ได้รับจากร้านอาหารฟาสต์ฟู้ด และร้านค้าสะดวกซื้อต่างๆ เช่น
แมคโดนัลด์ เคเอฟซี เบอเกอร์คิงส์ เชสเตอร์กริลล์ พิซซ่าฮัท เอแอนด์ดับบลิว ซิสเลอร์
เซเว่นอีเลฟเว่น มอสเบอเกอร์ เดอะพิซซ่าคอมปะนี แดรี่ควีน ซานตาเฟ่สเต็ก ฟูจิ และ
นารายณ์พิซเซอเรีย เป็นต้น ณ วันที่ 31 ธันวาคม 2553 มีจำนวนประมาณ 1,129 สาขา
โดยส่วนใหญ่จะซื้อผลิตภัณฑ์ประเภทขนมปังสำหรับแฮมเบอเกอร์ และขนมปังสำหรับฮอทดอก

2. การค้าปลีก

เป็นลักษณะการจำหน่ายผลิตภัณฑ์ผ่านร้านค้าปลีกของบริษัท และ การจำหน่ายตรงให้กับลูกค้า
ภายใต้เครื่องหมายการค้าของบริษัท ได้แก่

เดลิย่า (Deliya by Farmhouse)

มาดาม มาร์โก้ (Madame Marco)

กู๊ดมอร์นิ่ง ฟาร์มเฮ้าส์ ( Good Morning Farmhouse)

(2) การแข่งขัน

  คู่แข่งของบริษัทแบ่งออกเป็น 2 ประเภท คือ

  -  คู่แข่งประเภทร้านค้าปลีก ได้แก่
  ร้านค้าปลีกประเภทสะดวกซื้อที่มีโรงงานเบเกอรี่เป็นของตนเองหรือว่าจ้างผลิต

ตราสินค้าของตน ได้แก่ ตราเลอแปง และตราเบเกอร์แลนด์ ของ 7-11
และร้านค้าปลีกสมัยใหม่ที่มีมุมผลิตขนมปังและเบเกอรี่ของตนเอง เช่น เทสโก้โลตัส, คาร์ฟูร์,
แมคโคร และ บิ๊กซี เป็นต้น รวมถึงร้านค้าปลีกขนมปังและเบเกอรี่ที่รู้จักทั่วไป เช่น เอสแอนด์พี
กาโตว์เฮ้าส์  ยามาซากิ เป็นต้น

  -  คู่แข่งประเภทที่ผลิตขนมปังจำหน่ายในรูปแบบการค้าส่ง เช่น บริษัท ซี แอนด์ ดับบลิว จำกัด
  ผู้ผลิตขนมปัง

และเบเกอรี่ ยี่ห้อ เอพลัส บริษัท เอส.ที. เบเกอรี่ จำกัด ผู้ผลิตขนมปังและเบเกอรี่ยี่ห้อ  ทวิสต์
(Twist) เป็นต้น   

ปัจจุบันคู่แข่งทั้ง 2 ประเภท เข้ามาแข่งขันทางการตลาดเป็นจำนวนมาก
โดยเฉพาะประเภทเบเกอรี่ค้าปลีก ซึ่งมีการหมุนเวียนเข้า-ออก ของธุรกิจสูง
ส่วนคู่แข่งประเภทค้าส่งนั้นมุ่งทำการแข่งขันทางด้านราคาแต่เพียงอย่างเดียว
ประกอบกับบริษัทเป็นผู้นำในการออกสินค้าใหม่เสนอต่อลูกค้าอย่างสม่ำเสมอ ในขณะที่คู่แข่งเป็นผู้ตาม
จึงเห็นได้ว่าบริษัท มีความ

ได้เปรียบคู่แข่งทั้ง 2 ประเภทนี้อย่างชัดเจน จากการลงทุนทางด้านเครื่องจักรในการผลิตที่ทันสมัย
ควบคุมอัตโนมัติโดยคอมพิวเตอร์ทุกขั้นตอนการผลิต ทำให้ต้นทุนการผลิตต่ำ
ผลิตภัณฑ์ทุกชิ้นที่ออกจากโรงงานมีคุณภาพ และมาตรฐานสูงเท่ากันไม่ว่าจะวางจำหน่ายอยู่ที่ใด
ในขณะที่คู่แข่งขันบางรายมีจุดผลิตสินค้ากระจายตามสถานที่ หรือสาขาต่างๆ
ทำให้สินค้าจากจุดผลิตต่างกันมีคุณภาพไม่เหมือนกัน ประกอบกับการที่บริษัท
มีการลงทุนเทคโนโลยีด้านการจัดส่งและ จัดจำหน่าย
ทำให้สามารถจัดส่งผลิตภัณฑ์ที่มีความสดใหม่ได้วันต่อวัน
และมีการบริหารการเก็บผลิตภัณฑ์คืนเพื่อไม่ให้มีผลิตภัณฑ์เดิมตกค้างอยู่อย่างมีประสิทธิภาพ
ซึ่งความสดใหม่ของสินค้า เป็นที่พอใจจากผู้บริโภค ทำให้บริษัทมีความได้เปรียบคู่แข่งรายอื่น ๆ
เป็นอย่างมากทั้งในด้านคุณภาพของผลิตภัณฑ์
และมาตรฐานการบริการที่สามารถครอบคลุมแทบทุกพื้นที่ของประเทศ

4.3 การจัดหาผลิตภัณฑ์หรือการบริการ

การผลิต

บริษัทมีโรงงานอยู่ 3 โรงงาน ตั้งอยู่ที่นิคมอุตสาหกรรมลาดกระบัง 2 โรงงาน มีพื้นที่รวม 18 ไร่
3 งาน โดยโรงงานที่ 1 มี 3 อาคาร พื้นที่ใช้สอยประมาณ 26,680 ตารางเมตร โรงงานที่ 2 มี
2 อาคาร พื้นที่ใช้สอยประมาณ 10,000 ตารางเมตร โรงงานที่ 3 ตั้งอยู่ที่นิคมอุตสาหกรรมบางชัน
มีพื้นที่ 12 ไร่ 2 งาน 57 ตารางวา มี 1 อาคาร พื้นที่ ใช้สอยกว่า 38,000 ตารางเมตร
ผลิตภัณฑ์ทั้งหมดของบริษัท ผลิตจากโรงงานทั้ง 3 แห่ง
โดยใช้เทคโนโลยีการผลิตที่ทันสมัยและดีที่สุดจากหลายๆ ประเทศ เช่น ญี่ปุ่น สหรัฐอเมริกา
เยอรมัน อิตาลีและสวิตเซอร์แลนด์ เป็นต้น
สินค้าที่ผลิตออกมาจึงมีคุณภาพสม่ำเสมอเป็นมาตรฐานเดียวกัน
พร้อมต่อการจัดจำหน่ายทั่วภูมิภาคของประเทศไทยได้วันต่อวัน

บริษัทได้เล็งเห็นถึงความสำคัญของคุณภาพที่ดีของสินค้าที่ผู้บริโภคจะได้รับเป็นสำคัญ ดังนั้น บริษัท
จึงเข้มงวด กับทุกขั้นตอนการผลิต
เริ่มตั้งแต่การรับวัตถุดิบจนถึงการส่งสินค้าสำเร็จรูปออกจากโรงงาน นอกจากนี้
ได้มีการนำเทคโนโลยีการผลิตที่ดีและทันสมัย
สามารถผลิตสินค้าที่ดีที่สุดและมีคุณภาพมาตรฐานสม่ำเสมอมาติดตั้งในโรงงาน ทั้ง 3 แห่ง
ไม่เพียงแต่ความทันสมัยและกระบวนการผลิตเท่านั้น
ในเรื่องของวิศวกรรมโครงสร้างและการออกแบบตัวอาคารก็เป็นสิ่งที่บริษัทให้ความสำคัญเพื่อให้เกิดประสิทธิภาพสูงสุด
ง่ายต่อการควบคุมดูแลและคำนึงถึงความเพียงพอ
ของแสงสว่างและระบบหมุนเวียนอากาศที่ดีภายในโรงงาน

โดยบริษัทได้แบ่งสายการผลิตในแต่ละโรงงานผลิต ดังนี้

โรงงานแห่งที่ 1

1.  อาคาร 1 มีสายการผลิต 4 สาย ได้แก่

    0.  1.1 สายการผลิตขนมปังชนิดแผ่น ซึ่งสามารถผลิตขนมปังชนิดแผ่นด้วยกำลังการผลิต
        4,000 แถว/ชั่วโมง

  1.2 สายการผลิตขนมปังแฮมเบอเกอร์และฮอทดอก โดยมีกำลังการผลิตที่ 20,000 ชิ้น/ชั่วโมง

0.  1.3 สายการผลิตขนมปังทาหน้า

    1.4 สายการผลิตโดรายากิ

2.  อาคาร 2 มีสายการผลิต 3 สายได้แก่

    0.  2.1 สายการผลิตขนมปังสอดไส้ โดยมีกำลังการผลิตที่ 14,000 ชิ้น/ชั่วโมง

        2.2 สายการผลิตเค้ก คุกกี้และขนมปังกรอบ

        2.3 สายการผลิตพัฟฟ์ พายและเพสตรี้

3.  อาคาร 3 มีสายการผลิต 5 สาย ได้แก่

    1.  สายการผลิตขนมปังชนิดแผ่น ซึ่งสายการผลิตนี้เป็นการผลิตสินค้าชนิดเดียว
        ด้วยระบบอัตโนมัติ

(Fully Automatic) โดยมีกำลังการผลิต 4,300 แถว/ชั่วโมง

2.  สายการผลิตขนมปังชนิดแผ่น ที่มีขนาดใหญ่กว่าสายการผลิต ข้อ 3.1 เป็นระบบอัตโนมัติ

(Fully Automatic) มีกำลังการผลิต 1,440 แถว/ชั่วโมง เป็นเทคโนโลยีการผลิตที่ทันสมัย
เพื่อครอบคลุมความต้องการ

ของตลาดและต้นทุนการผลิตที่ลดลง

3.  สายการผลิตขนมปังแฮมเบอเกอร์ และฮอทดอก โดยมีกำลังการผลิตที่ 36,000 ชิ้น/ชั่วโมง
    กำลังการ

ผลิตที่สูงสุดในเอเชียอาคเนย์ ทำให้สินค้ามีมาตรฐานและคุณภาพดี เทียบเท่าระดับสากล
ใช้แรงงานลดลง สามารถตอบ

สนอง ต่อความต้องการของผู้บริโภค และร้านอาหารฟาสต์ฟู้ดได้อย่างไม่จำกัด

4.  สายการผลิตขนมปังฮอทดอกครีม

5.  สายการผลิตเดลี่แซนวิช

โรงงานแห่งที่ 2

1.  สายการผลิตสินค้า FROZEN DOUGH โดยมีกำลังการผลิตประมาณ 1 ตัน/ชั่วโมง

2.  สายการผลิตขนมปังสอดไส้ โดยมีกำลังการผลิต 8,000 ชิ้น/ชั่วโมง

โรงงานแห่งที่ 3

1.  สายการผลิตขนมปังชนิดแผ่น ซึ่งสามารถผลิตขนมปังชนิดแผ่นด้วยกำลังการผลิต 4,500
    แถว/ชั่วโมง

ด้วยระบบอัตโนมัติ (Fully Automatic)

2.  สายการผลิตขนมปังสอดไส้ โดยมีกำลังการผลิต 20,000 ชิ้น/ชั่วโมง ด้วยระบบอัตโนมัติ
    (Fully Automatic)

สำหรับนโยบายการผลิตนั้น นอกจากขนมปังแฮมเบอเกอร์บันที่จำหน่ายในร้านอาหารฟาสต์ฟู้ด
และร้านค้าสะดวกซื้อ รวมทั้งเค้ก “มาดาม มาร์โก้” ซึ่งจะผลิตตามคำสั่งของลูกค้าแล้ว
การผลิตโดยทั่วไปขึ้นอยู่กับการสรุปยอดขายของพนักงานขาย
โดยในแต่ละวันพนักงานขายจะประเมินความต้องการผลิตภัณฑ์โดยใช้สถิติข้อมูลการขายในอดีตที่ผ่านมา
ในเขตที่ตนรับผิดชอบและส่งคำสั่งผลิตให้โรงงานผ่านระบบคอมพิวเตอร์
เพื่อเป็นแนวทางในการผลิตสินค้าแต่ละวัน ทั้งนี้
พนักงานขายจะใช้คอมพิวเตอร์มือถือในการลงบันทึกยอดขาย ยอดสินค้าคืน
รวมทั้งการออกใบกำกับภาษีให้กับร้านค้า
โดยข้อมูลการขายจากคอมพิวเตอร์มือถือเหล่านี้จะถูกเก็บไว้เป็นสถิติและนำไปประมวลผลที่ส่วนกลาง
เพื่อใช้เป็นข้อมูลสำหรับการวางแผนการผลิต

ในด้านวัตถุดิบ แป้งสาลีและไขมัน ถือเป็นวัตถุดิบหลักในการผลิตขนมปังและเบเกอรี่อื่นๆ
บริษัททำการสั่งซื้อจากผู้ขายหลายราย เพื่อป้องกันความเสี่ยงในการขาดแคลนวัตถุดิบ
โดยสั่งซื้อแป้งสาลีจากผู้ขาย 5 ราย และไขมันจากผู้ขาย 8 ราย นอกจากนี้
ยังมีวัตถุดิบที่เป็นส่วนประกอบสำคัญในการผลิตขนมปัง รวมถึงบรรจุภัณฑ์ที่มีมูลค่าการซื้อสูง

  มูลค่าและสัดส่วนการสั่งซื้อวัตถุดิบและบรรจุภัณฑ์ที่สำคัญ ในปี 2552-2553

[]

บริษัทมีสัดส่วนการซื้อวัตถุดิบและบรรจุภัณฑ์ของบริษัทจากแหล่งวัตถุดิบในประเทศและการนำเข้าจากต่างประเทศโดยตรงของบริษัท
ในช่วงปี 2552 – 2553 เป็นดังนี้

[]

วัตถุดิบและบรรจุภัณฑ์ที่บริษัท นำเข้าจากต่างประเทศได้แก่ ยีสต์ งาขาว
ธัญพืชที่เป็นส่วนผสมของขนมปัง นมผง สารเสริมคุณภาพ คลิปล็อคปากถุงขนมปัง และถุงขนมปัง
เป็นต้น

เมื่อเสร็จสิ้นกระบวนการผลิตแล้ว ผลิตภัณฑ์จะถูกขนส่งไปยังศูนย์กระจายสินค้า (Distribution
Center) ซึ่งเป็นสถานที่ขนถ่ายผลิตภัณฑ์ และเป็นที่จอดรถขนส่งผลิตภัณฑ์ ทั้งนี้
พนักงานขายแต่ละรายจะต้องตรวจนับและรับผลิตภัณฑ์จากศูนย์กระจายสินค้า
เพื่อนำไปกระจายต่อตามร้านค้าต่างๆ ณ วันที่ 31 ธันวาคม 2553 บริษัทมีศูนย์กระจายสินค้าทั้งสิ้น
38แห่ง แบ่งเป็นในกรุงเทพมหานคร และปริมณฑล จำนวน 10 แห่ง และต่างจังหวัดจำนวน 28
แห่ง เพื่อให้การกระจายผลิตภัณฑ์ ครอบคลุมพื้นที่ทั่วประเทศไทย
โดยศูนย์กระจายสินค้าในต่างจังหวัดแบ่งตามภูมิภาคได้ดังนี้

  ----------------------- -----------------------------------------------
  ภูมิภาค                   จังหวัดต่างๆ

  ภาคเหนือ                 เชียงใหม่ นครสวรรค์ พิษณุโลก เชียงราย แพร่ ตาก

  ภาคตะวันออก              ชลบุรี (พัทยา) ปราจีนบุรี จันทบุรี ชลบุรี

  ภาคตะวันออกเฉียงเหนือ      ขอนแก่น นครราชสีมา อุดรธานี อุบลราชธานี สกลนคร ร้อยเอ็ด
                          สุรินทร์

  ภาคกลาง                 ราชบุรี อยุธยา ลพบุรี ประจวบคีรีขันธ์

  ภาคใต้                   ภูเก็ต สงขลา สุราษฎร์ธานี ชุมพร กระบี่ สุราษฎร์ธานี
                          (เกาะสมุย) นครศรีธรรมราช
  ----------------------- -----------------------------------------------

4.4 งานที่ยังไม่ได้ส่งมอบ

- ไม่มี-